**Dyddiad cyhoeddi:** 6 Mawrth 2023

**Cais Rhyddid Gwybodaeth** 28/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Yn Ffynnon Taf, lle mae TrC yn ceisio cau croesfan reilffordd. Mae’n debyg bod asesiad risg ac asesiad effaith wedi cael eu cynnal. A fyddai modd cael copi o’r dogfennau hyn os gwelwch yn dda?

Gofynnais am yr asesiad risg (rwyf yn deall bod TrC wedi honni ei fod wedi’i gynnal), ond ymddengys fy mod wedi cael llinell o daenlen gyda dyddiad 2019. Mae’r llinell daenlen yn ddealladwy ar y cyfan, gyda phenynnau wedi’u talfyrru, meysydd wedi’u tocio o’r trosiad i PDF, ac un maes sy’n awgrymu ei fod i gael ei ailasesu ym mis Chwefror 21. Rwy’n cymryd nad dyma’r asesiad risg a gynhaliwyd mewn gwirionedd?

Mae adroddiad y swyddog yn ddiddorol, ond mae’n ymddangos ei fod yn ddogfen gan Gyngor Rhondda Cynon Taf yn hytrach na dogfen gan TrC. Mae’r wybodaeth bwysig fel y cais i fod i gael eu hychwanegu fel atodiadau, ond mae’r rhain ar goll.

**YMATEB**

Gweler y dogfennau sydd ynghlwm.

Ychydig o bethau i’w nodi –

* Mae’r Asesiad Risg sydd ynghlwm gan Network Rail ac mae wedi cael ei ddefnyddio i lywio ein penderfyniad i gau’r Groesfan Reilffordd. Er gwybodaeth, rydym ar hyn o bryd yn cynnal Croesfan arall, fwy diweddar, a fydd yn cael ei gwblhau ganol mis Ebrill.

Serch hynny, mae’r Asesiad Risg yn debygol o adlewyrchu’r argymhellion ar gyfer cau, gan ystyried yn benodol y bydd y trenau yr awr yn cynyddu’n sylweddol o heddiw ymlaen.

* Ynglŷn â dogfen RhCT –

Mae gwaith ac asesiadau o wahanol ddata ffynhonnell hyd yma o ran y groesfan reilffordd hon wedi cael eu cynnal gan Asiant Rheoli Trafnidiaeth Cymru (TrC), sef Amey Infrastructure Wales (AIW).

AIW, eu dylunwyr ac is-gontractwyr arbenigol sydd wedi asesu’r risgiau sy’n berthnasol i’r groesfan reilffordd hon, felly nid oes papur pennawd penodol gan TrC o ran y cynnig i gau’r groesfan hon.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".